नई दिल्ली। दलित वर्ग के लोगों को सरकारी तेल कंपनियों की तरफ से पेट्रोल पंप देने की योजना तो काफी दिनों से है लेकिन उस पर गंभीरता से अमल नहीं होता है. अब केंद्र सरकार ने इस संबंध में नियमों का गंभीरता से लागू करना शुरु किया है. नतीजा यह है कि वर्ष 2014 से पहले 60 वर्षो में इन वर्गों को महज 11 फीसदी पेट्रोल पंप ही मिल पाए थे लेकिन पिछले तीन वर्षो में एससी एसटी व महिलाओं को 25 फीसद पेट्रोल पंप दिए गए हैं. इसी तरह से सरकारी तेल कंपनियों की तरफ से अस्थायी तौर पर एससी व एसटी को दिए जाने वाले पेट्रोल पंपों से जुड़े नियमों को भी आसान बनाया जा रहा है जिससे दलित लोगों तक भी पेट्रोल पंप बड़ी संख्या में पंहुच सके.